**Nádej n. o. - Zariadenie opatrovateľskej služby a Zariadenie pre seniorov**

**Vzhľadom k aktuálnej epidemiologickej situácii v SR, na základe vydaného záväzného postupu Ministerstva zdravotníctva SR a Ministerstva práce, sociálnych vecí a rodiny SR pre poskytovateľov sociálnych služieb v súvislosti s nebezpečenstvom šírenia spôsobenej koronavírusom(COVID-19, SARS-CoV)**

 **v y d á v am tento záväzný postup**

 **pre zamestnancov a prijímateľov/klientov.**

**1. Informácie o vírusu COVID-19**

Potvrdilo sa, že ide o akútnu respiračnú infekciu spôsobenú koronavírusom.

Prevláda **prenos z človeka na človeka**. Prenos dýchacích aerosólov (kvapôčok) je hlavnou cestou prenosu a prenáša sa kontaktom človeka s človekom. K prenosu dochádza primárne kontaktom s infikovanou osobou, ktorá najmä pri hovorení, kašľaní a kýchaní šíri infekčné kvapôčky do svojho okolia. Prenos je možný tiež predmetmi čerstvo kontaminovanými sekrétmi infikovaného človeka.

**Príznaky ochorenia**

***Aké príznaky sa môžu prejaviť v priebehu 14 dní od kontaktu s osobou s potvrdeným ochorením COVID-19 ?***

Je to najmä:

* ***horúčka nad 38* stupňov Celzia** (pozor! u starších a imunitne oslabených klientov sociálnych služieb môže telesná teplota zostať nízka, preto treba zvážiť aj iné príznaky a poradiť sa s lekárom),
* ***kašeľ,***
* ***sťažené dýchanie***(tzv. dýchavica, klient nevie dokončiť nádych (ľudovo „nevie sa dodýchnuť“, prípadne má zrýchlené dýchanie),
* ***bolesť svalov.***

Vo všeobecnosti môže táto infekcia spôsobiť závažnejšie príznaky u klientov sociálnych služieb s oslabeným imunitným systémom :

* seniorov nad 70 rokov,
* klientov s chronickým ochorením (najmä: onkologické ochorenie, pľúcne ochorenie, srdcovo-cievne),
* klientov liečených imunosupresívnymi (imunitný systém potláčajúcimi) liekmi,
* klientov so súčasne sa vyskytujúcimi viacerými ochoreniami u toho istého klienta – títo sú najviac náchylní na vývoj komplikácií, či už pri COVID-19 alebo sezónnej chrípke.

**Všeobecné zásady prevencie, ktoré pomáhajú zabrániť šíreniu respiračných vírusov:**

* Vyhnúť sa úzkemu kontaktu s ľuďmi s akútnym respiračným ochorením.
* Skrátiť pobyt v priestoroch, kde sa nachádza veľké množstvo ľudí.
* **Často si umývať ruky teplou vodou a mydlom** (najmä pri priamom kontakte s chorými alebo izolovanými pri čakaní na výsledky v prostredí zariadenia sociálnych služieb alebo ich okolí), **ak mydlo s dezinfekčným účinkom v dávkovači nie je dostupné**. Ako ďalší stupeň po umytí rúk je vhodné použiť dezinfekčný gél na báze alkoholu.
* Účinnosť umývania rúk možno zvýšiť použitím dezinfekčného mydla s virucídnym účinkom.
* V prípade ochorenia je základnou prevenciou šírenia vírusu **izolácia chorého a jeho kontaktov** pred, ako aj po vypuknutí ochorenia v období jeho nákazlivosti (t. j. 14 dní resp. podľa usmernenia lekára).
* Osoby s akútnym respiračným ochorením by mali dodržiavať respiračnú hygienu – dodržať dostatočnú vzdialenosť od iných osôb, zakryť si ústa a nos vreckovkou alebo papierovým obrúskom (v prípadne ak nemajú vreckovku kašľať a kýchať do rukáva – do lakťového zhybu, nie do rúk!).
* Nepoužívať spoločné uteráky a predmety osobnej potreby.
* Dodržiavať zásady dezinfekcie povrchov v zmysle prevádzkového poriadku a po každej činnosti, pri ktorej došlo ku ich kontaminácii a pravidelne vetrať uzatvorené priestory.
* V zariadeniach sociálnych služieb je potrebné dodržiavať pravidlá prevencie a kontroly infekcií
* Zákaz návštev. Ani vo výnimočných prípadoch nepovoliť návštevy príbuzným, ktorí sa vrátili z rizikových oblastí alebo vykazujú známky respiračnej infekcie. Zdraví príbuzní, bez epidemiologickej anamnézy môžu mať povolené návštevy vo výnimočných prípadoch, ak sa jedná o paliatívneho klienta. O takejto návšteve musí byť vedený záznam a dodržané všeobecné preventívne opatrenia na zabránenie prenosu kvapôčkovej infekcie.

**V Nádej n.o. -ZOS a ZpS sa nariaďuje:**

1. dočasne pozastaviť všetky skupinové podujatia a skupinové aktivity
2. zakazuje sa pohyb klientov ZOS a ZpS mimo priestorov týchto zariadení - v komunite s prítomnosťou ďalších osôb (možnosť pohybu na pozemku, záhrade priľahlej k budove nie je týmto zákazom dotknutá)
3. odporúča sa zamestnancom po príchode do zariadenia bezkontaktným teplomerom (infračerveným) zmerať telesnú teplotu - pri zvýšenej teplote okamžite zamestnanca poslať domov
4. striktne dodržiavať zákaz návštev (iba ak ide o klienta sociálnej služby v terminálnej fáze ľudského života, z hľadiska etických princípov a za preventívnych opatrení, sa tento zákaz neuplatňuje).

***Zamestnanci v oblasti sociálnych služieb by si mali umývať ruky:***

* pred odchodom z domu,
* pri príchode do práce,
* po použití toalety,
* po prestávke a denných pracovných činnostiach,
* pred prípravou jedla a nápojov,
* pred a po konzumácii jedla a nápojov, vrátane desiat,
* pred odchodom z práce,
* pri príchode domov,
* po každom priamom kontakte s chorým alebo izolovaným klientom.

**3. Postup pri podozrení na ochorenie COVID-19 u zamestnanca**

Zamestnanec má povinnosť s ohľadom na platnú legislatívu Zákonníka práce zamestnávateľa informovať o tom, že sa vrátil on alebo jeho blízky príbuzný resp. blízka osoba z rizikovej oblasti zasiahnutej koronavírusom), alebo o tom, že v jeho domácnosti alebo blízkom okolí bol v priamom kontakte s osobou, ktorej bola zistená t. j. laboratórnym vyšetrením na ÚVZ SR potvrdená infekcia COVID-19 alebo je v izolácii pre podozrenie na infekciu a nie sú ešte výsledky vyšetrenia známe.

Vzhľadom na súčasne prebiehajúce aj iné ako COVID-19 respiračné ochorenia je vhodné odporučiť pre zamestnancov s príznakmi respiračnej infekcie nasledovné:

* zostať doma na lôžku,
* telefonicky konzultovať svojho ošetrujúceho lekára ohľadom správnej liečby a postupu pri prípadnom vyšetrení (telefonovať ešte pred príchodom do ambulancie a riadiť sa inštrukciou lekára),
* prijímať tekutiny a vitamíny,
* nebyť v priamom kontakte s klientmi, ani zamestnancami zariadenia sociálnych služieb počas doby pretrvávania príznakov,
* zamestnanec sa môže vrátiť na pracovisko, ak nemá aspoň 3 dni po sebe známky respiračnej infekcie (pri nepotvrdení COVID-19) a pri známom ochorení COVID-19 až vtedy keď mu to umožní hygienik RÚVZ.

*V prípade potvrdenia ochorenia COVID-19 u zamestnanca sociálnych služieb sú izolovaní všetci klienti, ktorí prišli s chorým zamestnancom do kontaktu, ak tak určí hygienik RÚVZ. V takom prípade vytvorí poskytovateľ sociálnych služieb v pobytových zariadeniach sociálnych služieb izoláciu v každej izbe, prípadne v celej obytnej jednotke, tzv. reprofilizuje budovu podľa odporúčaní príslušného regionálneho hygienika RÚVZ.*

*Všetky priestory a povrchy, v ktorých sa chorý zamestnanec nachádzal, musia byť následne dôkladne dezinfikované za použitia virucídneho dezinfekčného prostriedku podľa dezinfekčného plánu prevádzkového poriadku poskytovateľa sociálnych služieb a usmernenia pracovníka RÚVZ.*

**4.Postup pri podozrení na ochorenie COVID-19 v Nádej n.o. poskytujúcej pobytovú sociálnu službu**

V prípade, ak je u klienta v Nádej n.o.- ZOS a ZpS podozrenie na infekciu COVID-19,

* je pracovníkom tejto pobytovej sociálnej služby primárne kontaktovaný ošetrujúci lekár, ktorý rozhodne o ďalšom postupe. Pokiaľ nie je k dispozícii lekár, je kontaktovaný príslušný RÚVZ v mieste kraja pre určenie ďalšieho postupu.
* V prípade, ak regionálny hygienik RÚVZ vysloví podozrenie z infekcie COVID-19, ale rozhodne, že chorý klient nebude prevezený do zdravotníckeho zariadenia na ďalšie odborné vyšetrenie alebo hospitalizáciu, ale vyšetrí ho tím záchrannej zdravotnej služby, ktorý odoberie aj vzorky na potvrdenie/ vyvrátenie podozrenia na COVID-19, tak je chorý klient zabezpečený v prísnej izolácii podľa odporúčaní odborného pracovníka miestne územného RÚVZ. V starostlivosti o tohto klienta sa postupuje rovnako ako v prípade bežnej respiračnej vírusovej infekcie. Izba s izolovaným pacientom je označená ako infekčná z dôvodu, aby boli zamestnanci jasne informovaní o potrebe dodržiavania režimových opatrení a bariérovej ošetrovacej techniky.
* Ak nie sú k dispozícii jednorazové pomôcky určené pre prácu s COVID-19 a nemožno tak zaistiť dostatočnú ochranu personálu, musí byť klient v spolupráci s RÚVZ – om odoslaný sanitkou vybavenou na prevoz infekčného pacienta do zdravotníckeho zariadenia a hospitalizovaný počas celej doby infekčnosti.
* Na základe vyplnenia formulára o hlásení kontaktov môže byť nariadené izolovanie všetkých klientov, ktorí prišli s chorým klientom do kontaktu, ak tak rozhodne miestne príslušný RÚVZ. V takom prípade sa poskytovateľ riadi odporúčaním RÚVZ v manažmente ďalších klientov a pracovníkov zariadenia.

**5. Manipulácia s odpadmi**

Všetok odpad, s ktorým bola osoba v styku, vrátane použitých vreckoviek, inkontinenčných podložiek, personálom použite jednorazové pomôcky určené pre prácu so suspektným (podozrivým) alebo s potvrdeným ochorením COVID-19 a ďalších predmetov znečistených telesnými tekutinami, musí byť vložený do plastových vriec na odpad a zviazaný. Plastové vrecia , ktoré sú používané pre tento druh odpadu, musia mať maximálny objem 0,1 m3 a silu minimálne 0,1 mm. Tento odpad je povinnosť zatriediť do kategórie nebezpečný a v súlade s legislatívou a podľa svojho prevádzkového poriadku, ktorý je v súlade s platnými právnymi predpismi

s ním nakladať.

V Prešove, dňa 14.3.2020

Riaditeľka Nádej n. o.:

Mária Bôzsermenyiová

**Príloha 1** – plánovanie, koordinácia, informovanosť

|  |  |  |  |
| --- | --- | --- | --- |
| **Opatrenie** | **Termín** | **Zodpovedá** | **Splnené** |
| *Vedenie Nádej n.o. má pravidelné stretnutia, operatívne reaguje na situáciu, kontroluje plnenie krízového plánu v prípravnej časti.* |  |  |  |
| *Vedenie Nádej n.o. určí interný krízový tím pre prípad vzniku karantény v zariadení a iných krízových udalostí. Podmienkou je osobná prítomnosť členov krízového štábu v čase krízy v zariadení.* |  |  |  |
| *Je vykonávaný denný monitoring vývoja situácie v SR a zahraničí. Sú sledované správy Úradu verejného zdravotníctva SR, MZ SR, MPSVR SR a sú zasielané vedúcim pracovníkom e-mailom.* |  |  |  |
| *Je pripravený plán krízových opatrení v jednom dokumente, ktorý je k dispozícii vedúcim zamestnancom a krízovému tímu (Poznámka: vypracujte si systém komunikácie a informovanosti zamestnancov, rodinných príslušníkov a klientov s dôrazom na zníženie paniky, pripravte si jasné vety jednoduchej a nestrašiacej komunikácie v prípade karantény, navrhnite izolačné miestnosti, zhromaždite kontakty na lekárov, RÚVZ, rodinných príslušníkov a blízke osoby, samosprávu – e-maili aj telefonické, zosumarizujte potreby klientov: napr. lieky, jednotlivé služby, aby ste vedeli pohotovo odovzdať lekárom, hygienikom RÚVZ alebo záchranárom pri prevoze klienta do zdravotníckeho zariadenia, pokyny a odporúčania)* |  |  |  |
| *V prípade potreby majte na viditeľnom mieste kontakt na príslušný RÚVZ v prípade potreby konzultácie so žiadosťou o odporúčania postupu pre zariadenie.* |  |  |  |
| *Zamestnanci sú informovaní o spracovaní krízového plánu. Krízový plán nie je voľne k dispozícii na šírenie medzi zamestnancami z dôvodu zabránenia panike. Krízový plán tvorí podľa dostupných odporúčaní ÚVZ SR, RÚVZ a MZ SR krízový tím.* |  |  |  |
| *Verejnosť a príbuzní sú informovaní o spracovaní krízového plánu (ktorého súčasťou je zákaz návštev a spôsob kontaktu napr. telefonického so zamestnancami a chorými alebo exponovanými klientami) na webe, príp. e-mailom, je určená kontaktná osoba, ktorá odpovedá na otázky. Táto osoba je všetkým známa a všetci zamestnanci odkazujú k informáciám na túto osobu. Sú určené hodiny, v ktorých sú otázky zodpovedané. Krízový plán nie je verejnosti a klientom poskytovaný. Odporúčaný rozsah informácií verejnosti:* *1) sledujeme informácie, sme v spojení s RÚVZ,* *2) máme plán preventívnych opatrení,* *3) máme plán krízových opatrení v prípade karantény,* *4) v prípade realizácie krízových opatrení je prevádzka personálne zabezpečená,* *5) činnosti služby v prípade krízového stavu budú zredukované na minimálny rozsah.* |  |  |  |
| *Návštevníkom, ktorí sa vrátili z rizikových oblastí, je odporúčané, aby nenavštevovali zariadenie po dobu 14 dní po uplynutí nariadenej karantény a riadili sa pokynmi ÚVZ SR a MZ SR.* |  |  |  |
| *V prípade návštev klientov s kognitívnym deficitom je zaistená evidencia návštev v špeciálnom zošite vrátane emailu, telefónneho čísla a presnej adresy trvalého a prechodného pobytu návštevy.* |  |  |  |
| *V prípade odporúčania ÚVZ SR je zariadenie pre návštevy uzavreté.* |  |  |  |
| *Komunikáciu s médiami vedie výhradne riaditeľka, prípadne riaditeľom určený zamestnanec.* |  |  |  |
| *Klienti Nádej n.o.sú informovaní o spracovaní krízového plánu prostredníctvom sociálnych pracovníkov, a to v adekvátnej forme.* *Odporúčame tento rozsah:* *1) sledujeme informácie, sme v spojení s RÚVZ a MZ SR;* *2) máme plán preventívnych opatrení;* *3) máme plán krízových opatrení v prípade karantény.* |  |  |  |
| *Zamestnancom je vydaný pokyn o povinnosti informovania zamestnávateľa telefonicky v prípade (ich alebo ich rodinných príslušníkov alebo blízkych osôb) ciest do krajín s výskytom nákazy a musia sa riadiť podľa pokynov RÚVZ.* |  |  |  |
| *Je zavedené zvýšené umývanie rúk a v prípade prítomnosti chorých klientov s respiračnými infekciami (COVID-19, ale aj chrípka) môže byť doplnená aj dezinfekcia rúk v priestoroch poskytovateľa sociálnej služby (podľa aktuálneho odporúčania ÚVZ SR, RÚVZ a MZ SR).* |  |  |  |
| ***Zamestnancom krízového štábu*** *sa odporúča mať k dispozícii telefóny prepojené pomocou skupinovej komunikácie napr. cez WhatsApp. Vzájomná komunikácia má byť cvične odskúšaná.* |  |  |  |
| *Je vykonané vzdelávanie personálu o povahe vírusu a zopakované pravidlá respiračnej hygieny a hygieny rúk ako aj dôkladná dezinfekcia prostredia vrátane kľučiek na dverách a toaliet (používajú sa bežne odporúčané prostriedky pokiaľ nie je karanténa – v takom prípade prehodnotí použitie prostriedkov RÚVZ, dovtedy sa postupuje štandardne).* |  |  |  |

**Príloha č. 2**

Zoznam call centier RÚVZ

**Call centrá na Regionálne úrady verejného zdravotníctva: všeobecné: +421800221234**

 Úrad verejného zdravotníctva Slovenskej republiky – 0917 222 682

 Regionálny úrad verejného zdravotníctva so sídlom v Banskej Bystrici - 0918 659 580

 Regionálny úrad verejného zdravotníctva so sídlom v Bratislave – 0917 426 075

 Regionálny úrad verejného zdravotníctva so sídlom v Nitre – 0948 495 915

 Regionálny úrad verejného zdravotníctva so sídlom v Trnave - 0905 903 053

 Regionálny úrad verejného zdravotníctva so sídlom v Trenčíne – 0911 763 203

 Regionálny úrad verejného zdravotníctva so sídlom v Košiciach – 0918 389 841

 **Regionálny úrad verejného zdravotníctva so sídlom v Prešove – 0911 908 823**

 Regionálny úrad verejného zdravotníctva so sídlom v Žiline – 0905 342 812